OpenLLM-France/wikimedia huggingface dataset:
# John Eccles

John Eccles (Londres, 1665 - 1735) fou un compositor i músic anglès. Deixeble del seu pare, fou un clavecinista molt hàbil i va escriure les partitures de 46 obres dramàtiques, entre les quals destaquen verdaderes òperes com Don Quixote amb col·laboració amb Henry Purcell (1694); El fals doctor (1697); Reinaldo & Armida (1699); Sémélé (1707); El judici de París. El 1698 assolí la direcció de la música del rei. Publicà diverses col·leccions de les seves obres, entre les quals hi ha The pills to purge melancoly. El seu fill Henry Eccles fou un distingit violinista i figurà en l'orquestra que tenia el rei a París. Compongué una suite de 12 obres per a violí.

## Bibliografia

* Enciclopèdia Espasa Volum núm. 18, 2a part pàg. 2760, ISBN 84-239-4581-2
# John Frederick Lampe

John Frederick Lampe (Saxònia, 1703 - Edimburg, 25 de juliol de 1756) fou un compositor i musicòleg alemany.
El 1725 passà a Londres, on Handel el feu entrar en l'orquestra de l'Òpera. Va escriure: El drac de Wantley i Margery (operetes), Amalia i Roger i John (òperes), una cantata burlesca basada en una obra de Swift, i una altra que porta per títol Cantata and four english songs (Londres).
Però més tard fou conegut per un tractat d'harmonia i acompanyament que titulà A Plain and Compendions Method of Teaching Thorough Bass, etc., (Londres, 1737). També és autor del tractat The Art of Music (Londres, 1740.

## Bibliografia

* Enciclopèdia Espasa Volum núm. 29, pàg. 501 (ISBN 84 239-4529-4)
# John George Hinderer

John George Hinderer (Saint Paul, 1885 - 1963) fou un escriptor pianista i compositor musical estatunidenc.
Estudià a Nova York i després marxà a Europa, tenint entre 1913-14 a Londres com a professor a Tobias Matthay i el 1914 tingué a Berlín en Rudolph Maria Breithaupt, i a l'estiu en les gires de Godowsky va tenir a l'Arthur Friedheim. Primer es donà a conèixer com a concertista de piano, interpretant amb preferència autors moderns.
Entre les seves composicions, cal mencionar:
A més, va escriure, diverses obres tècniques i va col·laborar en diversos diaris musicals.

## Bibliografia

* Enciclopèdia Espasa Volum núm. 27, pàg. 1301 (ISBN 84 239-4527-8)
# John Haden Badley

John Haden Badley (Dudley, 21 de febrer de 1865 - ?, 6 de març de 1967) va ésser un educador anglès que va crear l'escola anomenada Bedales l'any 1893.
Aquesta escola cercava l'equilibri entre el joc i el treball atorgant una gran importància a l'enfortiment del cos i al sentit de la responsabilitat.
Bedales ha estat un veritable centre experimental obert a totes les descobertes de les ciències de l'educació.

## Referències

* ↑ Monés i Pujol-Busquets, Jordi: Diccionari abreujat d'educació. Col·lecció Guix, núm. 10. Graó Editorial, Barcelona. ISBN 84-85729-43-9, plana 15.
# Sebastiano Cherici

Sebastiano Cherici (Pistoia, 20 de gener de 1647 - Pistoia, 13 de novembre de 1703) fou un compositor italià.
Fou mestre de capella de la catedral de Pistoia i de l'Acadèmia de l'Esperit Sant, de Ferrara.
Se li deuen:
* Inni sacri (Bolonya, 1672);
* Il cieco nato, oratori (Ferrara, 1679);
* Armonia di divoti concerti a 2 e 3 voci (Bolonya, 1681);
* Compieta breve concertata (Bolonya, 1686);
* Motetti a 2 e 3 voci (Bolonya, 1700).

## Bibliografia

* Enciclopèdia Espasa Volum núm. 17, pàg. 183. (ISBN 84-239-4517-0)
# Dicrostonyx unalascensis

Dicrostonyx unalascensis és una espècie de mamífer rosegador de la família dels cricètids. És endèmic de les illes Aleutianes, on se'l troba a les illes d'Umnak i Unalaska (Estats Units). El seu hàbitat natural és la tundra àrtica. Podria estar amenaçat per la depredació per la guineu roja i ocells depredadors, així com per la competència de la rata comuna, el ratolí domèstic, les llebres comunes i els suslics introduïts. El seu nom específic, unalascensis, significa ‘d'Unalaska’ en llatí.

## Referències

* ↑ Linzey, A. V.; NatureServe (Garibaldi, A.; Hammerson, G.). Dicrostonyx unalascensis. UICN 2008. Llista Vermella d'espècies amenaçades de la UICN, edició 2008, consultada el 20 abril 2016.
* ↑ Entrada «Dicrostonyx» d'Animalia (en anglès).
# Skierbieszów

Skierbieszów [en polonès, scɛrˈbʲɛʃuf] és un municipi polonès situat a uns 70 km de Lublin a la riba del riu Wolica. El nucli urbà té 1.300 habitants, mentre que el municipi té aproximadament 5.800 habitants (2004) i una àrea de 139,17 km².
Al novembre 1942, els pobladors polonesos van ser forçats a abandonar Skierbieszów per a instal·lar-hi població alemanya. Es va canviar el nom polonès per l'alemany "Heidenstein" ("pedra calenta"), fins a l'alliberament de la regió per les tropes soviètiques el 1944. El 1943 fou el lloc de naixement del 13è president d'Alemanya, Horst Köhler.

## Enllaços externs

* Pàgina d'informació de Skierbieszów (polonès)
# Rhinopoma hadramauticum

Rhinopoma hadramauticum és una espècie de ratpenat de la família dels rinopomàtids. És endèmic del Iemen.

## Descripció
### Dimensions

És un ratpenat de mida mitjana, amb la llargada del cap i del cos entre 58 i 68 mm, la llargada de l'avantbraç entre 52 i 55,7 mm, la llargada de la cua entre 54 i 62 mm, la llargada de les orelles entre 19,6 i 21,6 mm i un pes de fins a 11,2 g.

### Descripció

El pelatge és curt i fi. El dors i el baix ventre manquen de pèls. El color general del cos varia pel grisenc al marró-grisenc. Els mascles adults tenen un ample collar marró-groguenc. El musell es corba cap amunt, amb una cresta cutània relativament grossa, el marge superior de la qual és trapezoïdal. Els ulls són grossos. Les orelles són grises, triangulars i unides al front per una membrana cutània. El tragus és ample, amb l'extremitat punteguda i diverses perforacions al marge posterior. Les membranes alars són grises i acoblades posteriorment a la tíbia, ben per damunt dels turmells. La cua és molt llarga i prima i s'estén ben enllà de l'uropatagi, que es redueix a una membrana. Manca de calcani.

## Biologia
### Comportament

Se n'ha observat una única colònia d'aproximadament 150 individus a l'interior d'un edifici abandonat.

## Distribució i hàbitat

Aquesta espècie és difosa al Iemen sud-oriental.

## Estat de conservació

Com que fou descoberta fa poc, l'estat de conservació d'aquesta espècie encara no ha estat avaluat formalment.

## Referències

* ↑ Benda et al., 2009

## Bibliografia

* Benda, P.; Reiter, A.; Al-Jumaily, M.; Nasher, A. K.; Hulva, P. 2009. «A new species of mouse-tailed bat (Chiroptera: Rhinopomatidae: Rhinopoma) from Yemen Arxivat 2012-03-18 a Wayback Machine.». Journal of the National Museum (Prague), Natural History Series, 177: 53-68.
# Louis de Mollier

Louis de Mollier (1615, [...?] - París, 18 d'abril de 1688) fou un poeta i compositor francès del Barroc.
El 1642 era gentilhome-escuder del la comtessa de Maria de Borbó-Soissons, i en morir aquesta, Mollier ingressà en la música de cambra del rei. En aquell temps ja s'havia donat a conèixer com a notable músic, i estant en la cort va compondre diversos balls, en el que hi prengué part com a ballarí. Es distingí també com a poeta. Casà la seva filla Blanca amb Itier, que també era músic i coreògraf de la cort.
Va compondre entre altres obres: Ballet du Temps, en col·laboració amb Boësset; les òperes Les amours de Céphale et de l'Aurore, i Les Aventures de Andromède, que tingueren molt èxit; les operetes Les amours du Soleil, i Le mariage de Bacchus, representades el 1672 en el teatre de Marais, i una altra obra del mateix gènere. Andromède (1678). Les produccions de Mollier no s'han conservat, a pesar que fou un dels primers compositors que cultivaren l'òpera a França.

## Bibliografia

* Enciclopèdia Espasa Volum núm. 35, pàg. 1568 (ISBN 84 239-4535-9)
# Tongari Bōshi no Atelier

Tongari Bōshi no Atelier (とんがり帽子のアトリエ; Tongari Bōshi no Atorie; en català «L'Atelier del barret punxegut»), també conegut com a Witch Hat Atelier, és un manga japonès escrit i dibuixat per Kamome Shirahama, que narra la història de la Coco, una noia que somia ser una bruixa. El manga es va iniciar el 2016 i actualment encara es troba en publicació.

## Argument

La història és un relat de fantasia, on la protagonista és una noia anomenada Coco, la qual viu en un petit poble al camp i des de petita sempre ha somiat en convertir-se en bruixa, però com va néixer sense aptituds màgiques li és impossible. Quan ja ha abandonat el seu somni, un dia la seva vida canvia dràsticament quan casa seva és visitada per un bruixot anomenat Qifrey i descobreix el secret de la màgia.

## Publicació

El manga va començar a publicar-se al núm. 9 de la revista Monthly Morning Two, de l'editorial Kodansha, el 22 de juliol de 2016. El 23 de gener de 2017 va sortir el primer volum recopilatori, quedant el tercer en la classificació de vendes de la setmana del 23 al 29 de gener, segons la llista de Comic Zin. Actualment, encara es troba en procés de publicació; el nombre de volums recopilatoris que han sortit a la venda són 7.
L'obra s'ha traduït a diversos idiomes. Ha estat publicada als Estats Units per la mateixa editorial Kodansha, mentre que a Llatinoamèrica ha estat llicenciada a l'Argentina i Mèxic per l'Editorial Ivréa i Panini Comics, respectivament; a Europa ha estat publicada a Espanya per Milky Way Ediciones, a França per Pika Édition, a Polònia per Kotori i a Rússia per Istari Comics.

## Reconeixements

El manga va estar nominat als 44ns Premi Kodansha al millor manga l'any 2020. Als Estats Units va rebre el premi a la millor obra asiàtica al Premi Eisner el juliol de 2020 i el guardó al millor manga al Premi Harvey l'octubre del mateix any.

## Bibliografia

* Estrada, Oriol; Bernabé, Marc. 501 mangas que leer en español (en castellà). Barcelona: Norma Editorial, 2019, p. 60. ISBN 978-8467939408.

## Referències

* 1 2 3 «Witch Hat Atelier (manga)» (en anglès). Anime News Network. [Consulta: 3 novembre 2020].
* 1 2 «TAGROの新作は江戸に生きる女武芸者の婿取り、白浜鴎もモーツーで新連載» (en japonès). Natalie Comics, 22-07-2016.
* ↑ «ヤマザキコレも絶賛、白浜鴎の魔法ファンタジー1巻発売！作画動画も» (en japonès). Natalie Comics, 23-01-2017.
* ↑ «【1月23日～1月29日】週間単行本売り上げランキング» (en japonès). Natalie Comics, 31-01-2017.
* ↑ «とんがり帽子のアトリエ」既刊・関連作品一覧» (en japonès). Kondansha Comic Plus. [Consulta: 3 novembre 2020].
* ↑ Estrada, Oriol; Bernabé, Marc. 501 mangas que leer en español (en castellà). Barcelona: Norma, 2019, p. 60. ISBN 978-8467939408.
* ↑ Pineda, Rafael Antonio. «44th Annual Kodansha Manga Awards' Nominees Announced» (en anglès). Anime News Network, 02-04-2020. [Consulta: 3 novembre 2020].
* ↑ «「とんがり帽子のアトリエ」ハーヴェイ賞の「Best Manga」部門受賞、アイズナー賞に続き» (en japonès). Natalie Comics, 07-10-2020.
# Hamont

Hamont era una petita antica ciutat, que fou una bona vila al comtat de Loon, part del principat de Lieja.

## Història

L'any 1782, el ciutadans van obtenir el dret d'erigir un perron, símbol de la llibertat i de la justícia al principat de Lieja. El 1975, la ciutat molt petita, que s'assemblava més a un petit poble rural, va integrar-se al municipi Hamont-Achel, que va heretar el títol honorari de ciutat el 1895.
# Tor barakae

Tor barakae és una espècie de peix de la família dels ciprínids i de l'ordre dels cipriniformes. Va ser descrit pels ictiòlegs L. Arunkumar i Ch. Basudha el 2003.

## Morfologia

Els adults poden atènyer fins a 13,6 cm de longitud total.

## Distribució geogràfica

Se l'ha descobert al riu Barak, el que n'explica l'epítet 'barakae, a l'estat de Manipur, a Índia).

## Referències

* ↑ Arunkumar, L.; Basudha, Ch. «Tor barakae, a new species of mahseer fish (Cyprinidae: Cyprininae) from Manipur, India» (pdf) (en anglès). Aquaculture, v. 4, núm. 2, 2003, pàg. 271-276.
* ↑ Bailly, Nicolas; et alii. «Tor barakaeArunkumar & Basudha, 2003 Barak mahseer» (en anglès). FishBase.
* ↑ Arunkumar i Basudha, 2003, p. 273.

## Bibliografia

* Eschmeyer, W. N. Catalog of Fishes (en anglès). Acadèmia de les Ciències de Califòrnia, 1998. ISBN 978-0-940228-47-4. .
# Jeker

El Jeker (en való Djèr o Jaer, en francès Geer) és un riu de 54 km que neix a Lens-Saint-Servais una entitat del municipi de Geer, travessa Waremme, Remicourt, Oreye, Tongeren, Bassenge, creua la frontera belgo-neerlandesa a Kanne, un nucli de Riemst abans de desembocar-se al Mosa a Maastricht. El seu nom prové d'un mot gall "Yakara" que significa aigua clara. L'aiguabarreix del Jeker amb el Mosa ja tenia un valor estratègic per als romans que va mantenir quan Maastricht va esdevenir una ciutat fortificada a l'edat mitjana.
Fins al 1930, el Jeker era molt ric de peix. La contaminació per la indústria del sucre i les aigües residuals va gairebé matar tota la vida. La construcció del canal Albert i la utilització dels aigües del riu per a la indústria del ciment van contribuir a assecar la vall del Jeker. Actualment, s'estudien les possibilitats per a tornar el seu caràcter natural al riu.

## Afluents

* el Faux Geer (Omal)
* el Yerne (Lens-sur-Geer)
* el Mulle (Boëlhe)
* el Lange Beek
* el Bruyère
* el Bacquelaine (assecat)
* El Jeker al poble de Hollogne-sur-Geer
* El Jeker al poble de Glons (en neerlandès Glaaien)
* Sifó sota el canal Albert a Kanne
* Molí entre Kanne i Maastricht
* El Jeker prop de l'Ezelmarkt a Maastricht

## Referències enllaços

* ↑ Jean Haust, Le dialecte wallon de Liège, tom 2: Dictionnaire Liégeois, Liège, H. Vaillant-Carmanne, 1933, pàgina 225

## Vegeu també

* Batalla del Jeker (54 aC)
* Afluents del Mosa en orde davall->damunt
Dieze - Niers - Swalm - Roer - Geleenbeek- Geul - Jeker - Voer - Berwijn - Julienne - Llègia - Ourthe - Hoyoux - Mehaigne - Samson -Sambre - Bocq - Burnot - Molignée - Lesse - Viroin - Semois - Bar - Kuer (Chiers) :
Vegeu també : • Mosa • França • Bèlgica • Països Baixos :
# John Henry Cornell

John Henry Cornell (Nova York, 8 de maig de 1828 - Nova York, 1 de març de 1894) fou un organista, compositor i escriptor de llibres de text. S'educà a cavall d'Alemanya i Anglaterra, i desenvolupà places importants en la seva ciutat natal, especialment les d'organista en la capella de Saint Paul, de 1868 a 1877, i en l'església Brick de 1877 a 1882. Les seves composicions sacres, algunes de les quals són d'un mèrit molt rellevant, i les seves obres teòriques, comprenent: The Introit Psalms (1861); Vesper Psalter (1871); Te Deum, Congregational Tune-Book (1872); Manual of Roman Chant, Theory and Practice of Musical Form, Primer of Modern Tonality (1876), etc.

## Bibliografia

* Enciclopèdia Espasa. Volum núm. 15, pàg. 727. (ISBN 84-239-4515-4)
# Neodon sikimensis

Neodon sikimensis és una espècie de mamífer rosegador de la família dels cricètids. Viu a Bhutan, la Xina, l'Índia i el Nepal. Es tracta d'un animal diürn, excavador i gregari. Els seus hàbitats naturals són els prats alpins i la vegetació espessa situada a les vores dels boscos de coníferes i rododendres. Està amenaçat per la tala d'arbres a petita escala, espècies introduïdes i la depredació per gossos i gats domèstics. El seu nom específic, sikimensis, significa ‘de Sikkim’ en llatí.

## Referències

* ↑ Molur, S. Neodon sikimensis. UICN 2008. Llista Vermella d'espècies amenaçades de la UICN, edició 2008, consultada el 16 abril 2016.
* ↑ Entrada «Neodon» d'Animalia (en anglès).
# Rasbora kottelati

Rasbora kottelati és una espècie de peix cipriniforme de la família dels ciprínids.

## Morfologia

Els mascles poden assolir els 7 cm de longitud total.

## Distribució geogràfica

Es troba al nord-oest de Borneo.

## Referències

* ↑ Bleeker P. 1859. Negende bijdrage tot de kennis der vischfauna van Banka. Natuurkd. Tijdschr. Neder. Indië v. 18. 359-378.
* ↑ BioLib
* 1 2 FishBase (anglès)

## Bibliografia

* Eschmeyer, W. N. Catalog of Fishes (en anglès). Acadèmia de les Ciències de Califòrnia, 1998. ISBN 978-0-940228-47-4.
* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Lim, K. K. P. 1995. Rasbora kottelati, a new species of cyprinid fish from north-western Borneo. Raffles Bull. Zool. v. 43 (núm. 1): 65-74.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# Louise Geneviève de Le Hye

Louise Geneviève de Le Hye (Charenton, 8 de març de 1810 - París, 17 de novembre de 1838) fou una organista i compositora francesa.
Era descendent col·lateral del cèlebre filòsof Jean-Jacques Rousseau, i als onze anys fou admesa en el Conservatori de París, on despertà l'admiració dels seus professors per les seves excepcionals aptituds. El 1830 Cherubini li confià una classe d'harmonia per a senyoretes, i al cap del temps abandonà aquest càrrec per haver-se casat. Morí prematurament a conseqüència d'una afecció del fetge.
Deixà un oratori dramàtic titulat Le songe de la religeuse, una Fantasia per a orgue amb acompanyament i altres moltes composicions. També fou una distingida escriptora i publicà en la Gazette des salons, les novel·les i publicà J'ai vu i Les deux justices.

## Bibliografia

* Enciclopèdia Espasa. Volum núm. 29, pàg. 323 (ISBN 84 239-4529-4)

## Enllaços externs

* Biografia Arxivat 2016-04-01 a Wayback Machine. (anglès)
# Microtus qazvinensis

Microtus qazvinensis és una espècie de mamífer rosegador de la família dels cricètids. És endèmic del nord-oest de l'Iran. No se sap gaire cosa sobre l'hàbitat que ocupa, però probablement és similar al de M. guentheri i M. irani. Es desconeix si hi ha cap amenaça significativa per a la supervivència d'aquesta espècie, tot i que és poc probable. El seu nom específic, qazvinensis, significa ‘de Qazvín’ en llatí.

## Referències

* ↑ Stuart, S. N. Microtus qazvinensis. UICN 2008. Llista Vermella d'espècies amenaçades de la UICN, edició 2008, consultada el 22 abril 2016.
* ↑ Entrada «Microtus» d'Animalia (en anglès).
# Louise Radecke

Louise Radecke (Celle, 1847 – ?) fou una soprano alemanya. Estudià al Conservatori de Colònia, i als vint anys es presentà per primera vegada al públic interpretant el rol de d'Agata de l'òpera Der Freischütz i aconseguint un gran èxit. Successivament cantà a Weimar, Karlsruhe i Riga i el 1873 fou contractada pel rei Lluís II de Baviera conegut com (el rei boig), per a interpretar el repertori wagnerià en l'Òpera de Múnic, però tres anys després va contraure matrimoni i abandonà el teatre quan estava en plenitud del seu talent i de les seves facultats.

## Bibliografia

* Enciclopèdia Espasa Volum núm. 49, pàg. 125 ISBN 84-239-4549-9
# Lourenço Filho

Manuel Bergström Lourenço-Filho. (Porto Ferreira, Brasil 10 de març de 1897 – 3 d'agost de 1970, Rio de Janeiro, Brasil) va ésser un pedagog brasiler
Entre 1922 i 1924 tingué un paper important en la reforma de l'ensenyament primari de l'estat brasiler de Ceará.
Entre 1930-1931 organitzà l'ensenyament normal i professional a São Paulo. A partir del 1932 dirigí l'Institut d'Educació (Escola Superior de Pedagogia) de Rio de Janeiro.
Treballà també en alfabetització d'adults en programes promoguts per l'OEA i la UNESCO.
És un dels grans divulgadors teòrics del moviment de l'escola nova.

## Referències

* ↑ Monés i Pujol-Busquets, Jordi: Diccionari abreujat d'educació. Col·lecció Guix, núm. 10. Graó Editorial, Barcelona. ISBN 84-85729-43-9, plana 56.
# Luc André Diouf

Luc André Diouf Dioh (Joal-Fadiouth, Senegal; 18 de gener de 1965) és un polític i sindicalista espanyol d'origen senegalès. És diputat de la XIII legislatura del Congrés dins del Grup Parlamentari Socialista.

## Biografia

Va néixer el 18 de gener de 1965 a Joal-Fadiouth, en concret a l'illa de les Petxines, en el si d'una família cristiana. Va cursar dos anys de la carrera de Ciències Econòmiques en la Universitat Cheikh-Anta-Diop de Dakar. Després de passar per Lió i Utrecht, es va traslladar a Espanya el 1992, en concret a les Illes Canàries, amb visat de turista per a signar el llibre de família de la seva filla –nascuda el 1991 a l'illa de Gran Canària–; una vegada expirat el seu permís d'estada va continuar per un temps de manera irregular i travessant dificultats econòmiques. Parlant de francès, anglès, serere i wólof, va començar a aprendre espanyol, i, després d'estudiar informàtica i una mica d'alemany, va començar a treballar com a recepcionista en un hotel de Fuerteventura.
Actiu a Comissions Obreres (CC.OO.), on va començar a treballar-hi el 1996, exercint de tècnic assessor, de coordinador en centres d'informació a immigrants i de secretari d'Immigracions del sindicat a Canàries. El 2001 va adquirir la nacionalitat espanyola.
Va entrar a formar part de la Comissió Executiva Federal del Partit Socialista Obrer Espanyol (PSOE) el 2017. Candidat en el número 2 de la llista del PSOE al Congrés dels Diputats per Las Palmas de cara a les eleccions generals d'abril de 2019, va resultar escollit membre de la XIII legislatura de la Cambra Baixa.

## Referències

* ↑ Jurado, Ángeles «Luc André Diouf. Las caras de la diáspora (5)». El País, 22-07-2013.
* 1 2 3 4 «Luc André Diouf, el diputado que durmió en la calle y temió que lo deportaran a Senegal». Público, 29-04-2019.
* ↑ «XIII Legislatura (2019-Actualidad) Diouf Dioh, Luc Andre». Congreso de los Diputados.
* 1 2 3 Elejabeitia, Guillermo «El 'ministro' que dormía al raso». La Verdad, 24-05-2016.
* ↑ Romero, Juanma «Luc André Diouf: "No podemos prometer papeles para todos, porque no es posible"». El Confidencial, 04-06-2016.
* ↑ «Luc André Diouf: de inmigrante sin papeles a diputado en el Congreso». eldiario.es, 29-04-2019.
* ↑ Jurado, Ángeles «Luc André Diouf. Las caras de la diáspora (5)». El País, 22-07-2013.
* ↑ Romero, Juanma «Luc André Diouf: "No podemos prometer papeles para todos, porque no es posible"». El Confidencial, 04-06-2016.
* ↑ «Héctor Gómez y Luc André Diouf, en la nueva Comisión Ejecutiva Federal del PSOE». eldiario.es, 18-06-2017.
* ↑ «Candidaturas proclamadas para las elecciones al Congreso de los Diputados y al Senado, convocadas por Real Decreto 129/2019, de 4 de marzo». Boletín Oficial del Estado núm. 79, de 2 de abril de 2019, pàg. 34376. ISSN: 0212-033X.